૧૯૬૦ કે ૧૯૬૧માં વિલેપાર્લે ખાતે એક વાતાકાર સંમેલન યોજાયું હતું. પન્નાલાલ પટેલની કોઈક રચના વિશે સુરેશ જોષીએ આકરી ટીકા કરી. પન્નાલાલ પટેલ આ ટીકાથી છંછેડાઈ ગયા. એમણે કહ્યું કે મારી કૃતિમાં આવા દોષો જનારા પોતે આવી એક કૃતિ લખી તો દેખાડે. પ્રમુખ સ્થાનેથી ત્યારે શ્રી દર્શકે આ વિવાદનું સમાપન કરતાં કહેલું કે પન્નાભાઈ એક સર્જક છે અને સુરેશ જોષી એક વિવેચક છે. વિવેચકને પોતાના સામર્થ્ય કે મર્યાદા અનુસાર કૃતિમાં કંઈ ખૂબી કે ખામી દેખાય ત્યારે સર્જક એને એમ ન કહી શકે કે આવી કૃતિ તમે તો લખી આપો.